5. ELi tegevus naftamaardlate uurimisel ja nafta tootmisel Euroopas (hääletus) 
Corien Wortmann-Kool
Austatud juhataja, lõikes 7 nõutakse ülevaadet ELi kiirreageerimissuutlikkusest õnnetuste korral ja Euroopa tegevuskava väljatöötamist. Lõike teises osas viidatakse konkreetselt Arktika piirkonnale. Selle teise osa kohta on tehtud suuline muudatusettepanek lisada sõnad "lisaks märgib, et arvesse tuleb võtta Vahemere, Läänemere ja Põhjamere piirkondi”.
Vytautas Landsbergis
Austatud juhataja, ma teen ettepaneku lisada puurimise kohta täpsustus, et vältida võimalikke väärtõlgendusi juhtudel, kui kaasatud on ka kolmandad riigid. Ma tahaksin "puurimise” juurde lisada "ELi ja kolmandate riikide poolt”. Palun toetage seda.
Bogusław Sonik
(PL) Raportöörina tahaksin ma tänada teid hääletamise eest. Eesmärk oli koostöös komisjoniga määratleda Euroopa vetes nafta puurimise võimalikult ranged normid.
Lisaks tahaksin väljendada Ungari kolleegidele kaastunnet ja solidaarsust seoses praeguse mürgise reostusega. Me peaksime kehtestama ka Euroopa ohtlike jäätmete jaoks võimalikult ranged normid.
